Neljapäeva hommikul veidi enne kella üheksat juhtus liiklusõnnetus Tartus Kalda teel asuva lillepoe ees, kus 17-aastane neiu jäi tagurdava veoauto alla ning sai raskelt viga.
Lõuna prefektuuri pressiesindaja Ragne Keisk ütles, et ei veoki juht ega jalakäija pannud teineteist tähele. «Pealtnägijate sõnul oli neiu pilk telefonis ja kõrvaklapid peas,» rääkis ta. Kuigi neiu sai raskelt viga, ei ole meedikute teatel tema vigastused eluohtlikud. Küll aga tuleb tal jääda mõneks ajaks haiglaravile.
Õnnetusse sattunud veoki juht oli kaine ning omab sõiduõigust.